Krok za krokom

Krok za krokom () je populárny televízny sitcom z USA.

Vysielanie
Sitcom v USA vysielali od roku 1991 do roku 1998. Bol vysielaný na televíznej stanici American Broadcasting Company od 20. septembra 1991 do 15. augusta 1997 a neskôr na CBS od 19. septembra 1997 do 26. júna 1998.

Zápletka
Ústrednou zápletkou je komplikovaný život osemčlennej rodiny, ktorá vznikla nečakaným sobášom Carol Fosterovej (neskôr Lambertovej) a Franka Lamberta. Pár sa spoznal na spoločnej dovolenke, bláznivo sa do seba zamiloval a vzali sa skôr, než sa spoznali ich osobnostne veľmi odlišné deti. Každý z nich mal z predchádzajúceho manželstva tri deti. Carol je matkou Daeny, Karen a Marka; Frank je otcom J.T.-ho (John Thomas), Al (Alicia) a Brandona. Snažia sa žiť a vychádzať v spoločnosti nevlastných bratov a sestier a taktiež jedného nevlastného rodiča „krok za krokom“. Do kruhu rodiny časom pribudne krstný syn Franka, Cody, a potom Lili (spoločné dieťa Carol a Franka).

 Obsadenie 
 Hlavné postavy 
Patrick Duffy ako Frank Lambert
hlava rodiny, pracuje v stavebnej firme. Miluje Carol, aj keď sa často názorovo rozhádajú.
Suzanne Sommersová ako Carol Fosterová Lambertová
kaderníčka, ktorej kadernícky salón je prístavbou domu, kde rodina žije. Perfekcionistka s niekedy až prílišnými obavami o svoje deti.
Stacey Keananová ako Daena Fosterová
najstaršia dcéra Carol, na začiatku seriálu stredoškoláčka, neskôr vysokoškoláčka. Výborná študentka, silná feministka. S nevlastnými súrodencami, najmä s J. T., má časté potýčky a vzájomne sa urážajú.
Brandon Call ako J. T. Lambert
najstarší syn Franka, na začiatku seriálu stredoškolák, neskôr vysokoškolák so slabším prospechom. Snaží sa zbaliť každé pekné dievča, ktoré vidí, častokrát prostredníctvom klamstiev. Má časté potýčky s Daenou.
Angela Watsonová ako Karen Fosterová 
prostredná dcéra Carol, krásna hnedovláska. Neustále sa stará o svoj výzor a sústavne sa ním zaoberá. Sníva o kariére modelky alebo speváčky.
Christine Larkinová ako Alicia „Al“ Lambertová
prostredná dcéra Franka. Keďže vyrastala v spoločnosti samých mužov, je neženská, drsná, drzá, telesne zdatná, športovkyňa, zručná manuálnych prácach.
Christopher Castile ako Mark Foster
najmladší syn Carol. Keďže vyrastal v spoločnosti samých žien, je zženštilý. Telesne slabý. Chce sa však stať mužnejším. V intelekte prekonáva aj Daenu.
Josh Byrne ako Brandan Lambert
najmladší syn Franka a do narodenia Lily najmladšie dieťa v rodine. Neprejavuje zatiaľ žiadne nadanie.
Sasha Mitchell ako Cody
bláznivý bratranec rodiny Lambertových. Žije v karavane na ich dvore. Nezáleží mu na peniazoch, skúša rozličné aktivity, často sa smeje a vtipkuje, nemá strach. Istý čas sa mu páčila Daena a neúspešne sa snažil získať si ju. Iným dievčatám a ženám sa páči.

 Série 

 Séria Časti Pôvodne vysielané Premiéra série  Finále série  Premiéra série  Finále série  Stanica  Stanica Stanica  1 22 20. september 1991 24. apríl 1992 7. september 1998 1998ABCTV MarkízaČT1 2 24 18. september 1992 21. máj 1993 19981998 3 23 24. september 1993 20. máj 1994 19991999 4 24 23. september 1994 19. máj 1995 19991999 5 24 22. september 1995 17. máj 1996 20002000 6 24 7. marec 1997 15. august 1997 20002000 7 19 19. september 1997 26. jún 1998 20012001CBS

 Externé odkazy 


Kategória:Sitkomy USA
Kategória:Televízne seriály z roku 1991
Kategória:Televízne seriály ABC